Airbnb จับมือกับ IOC มอบประสบการณ์ใหม่แก่มหกรรมกีฬาโอลิมปิก
ในการแข่งขันกีฬาโอลิมปิก 2020 ที่กรุงโตเกียว ประเทศญี่ปุ่น เราคงเห็นมาตรฐานใหม่ของที่พักนักกีฬาและประสบการณ์ใหม่ๆ เกิดขึ้นมากมายแก่แฟนกีฬา เมื่อ Airbnb บริษัทผู้ให้บริการจัดหาที่พักออนไลน์ระดับโลก ประกาศความร่วมมือกับคณะกรรมการผู้จัดมหกรรมการแข่งขันกีฬาโอลิมปิกสากล (IOC) สร้างมาตรฐานใหม่ของการให้บริการที่พักในการแข่งขันโอลิมปิกอีก 5 ครั้งที่จะมาถึง รวมระยะเวลาทั้งหมด 9 ปีความร่วมมือในครั้งนี้เกิดจากนโยบายความยั่งยืนในการขับเคลื่อนกีฬาโอลิมปิกของ IOC ซึ่งสอดคล้องกับเป้าหมายการพัฒนาอย่างยั่งยืนของสหประชาชาติ โดยภารกิจของ Airbnb จะครอบคลุมถึงการลดราคาค่าที่พักระยะสั้นให้กับคณะผู้จัดงานมหกรรมโอลิมปิกและผู้ร่วมทุน รวมถึงมอบประสบการณ์ต่างๆ ให้กับผู้ที่สนใจในช่วงการแข่งขันกีฬาผ่านโปรแกรม Airbnb Olympian Experiences นักกีฬาผู้เข้าแข่งขันสามารถออกแบบประสบการณ์ให้แก่แฟนกีฬาได้ ไม่ว่าจะเป็น ฝึกซ้อมกีฬากับนักกีฬาโอลิมปิก หรือจะเป็นบริการ ท่องเที่ยวชมเมืองไปกับนักกีฬาโอลิมปิก เป็นต้น โดยนักกีฬาที่สนใจจะสามารถเข้าไปฝึกฝนและใช้งานผ่านแพลตฟอร์มที่ชื่อว่า Athlete 365แน่นอนว่าข้อตกลงนี้ยังรวมถึงสิทธิทางการตลาดสำหรับคณะกรรมการพาราลิมปิกสากล (IPC) และกีฬาพาราลิมปิก ผ่านข้อตกลงความร่วมมือระยะยาวของ IOC-IPC รวมถึงยูธโอลิมปิกด้วยภาพ: Courtesy of Airbnbพิสูจน์อักษร: ภาสิณี เพิ่มพันธุ์พงศ์อ้างอิง:
Airbnb บริษัทผู้ให้บริการจัดหาที่พักออนไลน์ระดับโลก ประกาศความร่วมมือกับคณะกรรมการผู้จัดมหกรรมการแข่งขันกีฬาโอลิมปิกสากล (IOC) สร้างมาตรฐานใหม่ของการให้บริการที่พักในการแข่งขันโอลิมปิกอีก 5 ครั้งที่จะมาถึง รวมระยะเวลาทั้งหมด 9 ปี